Kiryl Stupak
Kiryl Stupak (wittrussisch: Кірыл Сяргеевіч Ступак; russisch: Кирилл Сергеевич Ступак; Transkriptschoon Kirill Sergejewitsch Stupak; FIDE-Schrievwies Kirill Stupak; * 16. März 1990 in Minsk) is en wittrussisch Schachspeler.

Leven 

Stupak hett 2006 de wittrussisch U16-Meesterschap wunnen. In‘n September 2008 wunn he in Herceg Novi de U18-Europameesterschap im Blitzschach. 2009 wurr he wittrussisch U20-Meester. För de wittrussisch Natschonalmannschap hett he an de Schacholympiaden 2010 in Chanty-Mansijsk, 2012 in Istanbul, 2014 in Tromsø un 2016 in Baku deelnommen. 2010 reck he dorbi dat dartbeste Eenzelergevnis van all Reservespeler. Bi de Mannschapseuropameesterschapen 2013 in Warschau speel he an dat Reservebrett un wunn en individuelle Bronzemedaille. In‘n Januar 2014 wunn he in Minsk, van de Settliste her an söbente Stäe, de 80. Landsmeesterschap van Wittrussland (vör Aljaksej Aljaksandrau, Sjarhej Schyhalka, Andrej Schyhalka, Vitaly Teterev, Wladislaw Kowaljou un annern).

Sien Vereen is Vesnianka-Gran Minsk, mit den he veermal an den European Club Cup deelnommen hett.

In’n Juni 2007 kreeg he van de FIDE den Titel Internatschonaler Meester verleeht. Grootmeester is he siet Februar 2011. Sien bither hööchste Elo-Tall weer 2588, de he in’n Dezember 2017 reckt hett.

Weblinks 

 FIDE-Koort
 Partien van Kiryl Stupak up 365chess.com (engelsch)
 Lütt Biografie un Partien bi chessgames.com (engelsch)

Enkeld Nahwiesen 

Mann
Börger von Wittrussland
Boren 1990
Schachspeler